
Joaoru tiik maaüksuse munitsipaalomandisse
taotlemine ja sihtotstarbe määramine 
1. Asjaolud ja menetluse käik 

Narva ainuke ametlikult tunnistatud linna supluskoht on Joaorus asuv jõesopp. Tegelikult kujutab ta endast ette siseveekogu. Sopp on jõest eraldatud ca 400 m pikkuse tammiga. Sopi põhja ja lõuna pool on juhad laiusega ca 19 ja 6 m, mida ületavad sillad. 
Sillad on Narva Linnavalitsuse Linnavara ja Majandusameti bilansil. 

Antud veekogu kuulub alasse, mis on linna üldplaneeringuga (kehtestatud Narva Linnavolikogu 28.11.2001.a määrusega nr 92/49) määratud Joaoru puhkealaks. Joaoru puhkeala korrastamise ja arendamise eesmärgil on Narva Linnavolikogu 21.06.2011.a otsusega nr 110 kehtestatud Joaoru ja selle lähiala detailplaneering, millega on ettenähtud puhkeala korrastamine, haljastuse, jalakäijate teede ja liikluskorralduse lahendamine ning ehitusõiguse andmine. Joaoru puhkeala arendamine ning korrastamine kajastub, nii infrastruktuuri, kui ka turismi arendamist kajastavates Narva linna arengukava 2008-2021 (kinnitatud Narva Linnavolikogu 26.09.2007 määrusega nr 36, muudetud 18.12.2007 määrusega nr 43; 15.05.2008 määrusega nr 28; 25.09.2008 määrusega nr 38; 25.09.2009 määrusega nr 27; 27.05.2010 määrusega nr 21; 23.09.2010 määrusega nr 32; 08.09.2011 määrusega nr 7) peatükkides. 

Ülalmainitud veekogu hooldamiseks, teenindamiseks ja kaldaalade laiendamiseks moodustatakse maaüksus Joaoru tiik, pindalaga 31800 m2, maa sihtotstarve veekogude maa (006; V).

Joaoru tiik maaüksus ei haara enda alla maad, millele oleks esitatud avaldusi selle maa tagastamiseks. Ei ole esitatud avaldusi selle maa ostueesõigusega erastamiseks, ega ka riigiomandisse jätmiseks.

Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punkti 2 kohaselt tuleb nimetatud maaüksusele määrata maa sihtotstarve.

Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõike 1 kohaselt taotletakse maa munitsipaalomandisse volikogu vastava otsuse alusel, tuleb vastu võtta otsus Joaoru tiik maaüksuse pindalaga 31800 m2 linna munitsipaalomandisse taotlemise kohta.

2. Õiguslikud alused
2.1 Maareformi seaduse §25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa.

2.2 Maareformi seaduse §28 lõike 1 punkti 3 kohaselt antakse linna omandisse munitsipaalomandisse jäävate veekogude alune maa.

2.3 Kohaliku omavalitsuse korralduse seaduse §22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes Veeseaduse §32 lõige 5 punktist 2, Maakatastriseaduse §18 lõigetest 2 ja 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr155 „Katastriüksuse sihtotstarvete liigid ja nende määramise kord”, Narva Linnavolikogu 28.11.2001.a määrusega nr 92/49 kehtestatud Narva linna üldplaneeringust ning Narva Linnavolikogu 21.06.2011.a otsusega nr 110 kehtestatud Joaoru ja selle lähiala detailplaneeringust. 

3. Otsus
3.1 Taotleda Narva linna munitsipaalomandisse supluskoha alune maaüksus Joaoru tiik liigikaudse pinnaga 31800 m2.
3.2 Määrata Joaoru tiik maaüksusele katastriüksuse sihtotstarbeks veekogude maa (006; V).
4. Rakendussätted

4.1 Linnavalitsusel esitada maavanemale Joaorg tiik maaüksuse munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel Joaoru tiik katastriüksus, kinnitada piirid ja esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.
Aleksandr Jefimov

Linnavolikogu esimees
